** ASK date "Arrêt du …? (insérer la date)" \* CHARFORMAT  ASK juge_de_renvoi "Nom de la juridiction de renvoi? (ex. Bundesgerichtshof)" \* CHARFORMAT  ASK pays_de_renvoi " Pays de la juridiction de renvoi? (ex. Allemagne)" \* CHARFORMAT  ASK partie "Partie dans la procédure pénale?" \* CHARFORMAT  ASK ldp "Langue de procédure" \* CHARFORMAT
(Cás = "o" "s jointes" C-458/241, Daraa 2 )
(Tarchur chun réamhrialú – Beartas tearmainn – Rialachán (AE) Uimh. 604/2013 – Airteagal 3(2) – Airteagal 29 – An t-iarrthóir ar thearmann a aistriú chuig an mBallstát atá freagrach as scrúdú a dhéanamh ar an iarratas ar chosaint idirnáisiúnta – An Ballstát atá freagrach d’fhionraí na n-iarrthóirí tearmainn a ghabháil ar láimh agus a ghabháil ar ais – Treoir (AE) 2013/32 – Airteagal 33 – Iarratais neamh-inghlactha)
Teanga an cháis: an Ghearmáinis
An chúirt a rinne an tarchur
Verwaltungsgericht Sigmaringen
Páirtithe sna príomhimeachtaí coiriúla
Iarratóir: DO
Cosantóir: Bundesrepublik Deutschland
An chuid oibríochtúil
Maidir leis an dara fomhír agus an tríú fomhír d’Airteagal 3(2) de Rialachán (AE) Uimh. 604/2013 ó Pharlaimint na hEorpa agus ón gComhairle an 26 Meitheamh 2013 lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát,
ní mór léiriú a dhéanamh mar seo a leanas:
ní cheanglaítear ar an mBallstát cinntitheach leanúint dá scrúdú ar na critéir a leagtar amach i gCaibidil III den Rialachán sin, ná ní thagann sé féin chun bheith ina Bhallstát freagrach, i gcás ina ndearna an Ballstát a ainmníodh ar dtús mar Bhallstát freagrach de bhun na gcritéar sin gabháil ar láimh agus tógáil ar ais daoine atá faoi réir cinneadh aistrithe faoin Rialachán sin a chur ar fionraí go haontaobhach, i gcás nach bhfuil aon locht sistéamach sa Bhallstát deireanach sin a mbeadh baol íde mídhaonna nó táirí mar thoradh air, de réir bhrí Airteagal 4 den Chairt um Chearta Bunúsacha an Aontais Eorpaigh.
Maidir le hAirteagal 29(2) de Rialachán Uimh. 604/2013
ní mór léiriú a dhéanamh mar seo a leanas:
i gcás nach féidir aistriú na ndaoine sin a dhéanamh laistigh den teorainn ama aistrithe a leagtar síos in Airteagal 29(1) den Rialachán sin, aistrítear freagracht as scrúdú a dhéanamh ar iarratais ar chosaint idirnáisiúnta go huathoibríoch chuig an mBallstát iarrthach, fiú má tharlaíonn an mhainneachtain an t-aistriú a dhéanamh mar thoradh ar an bhfionraí, arna cinneadh go haontaobhach ag an mBallstát a ainmníodh ar dtús mar an Ballstát atá freagrach faoi na critéir a leagtar amach i gCaibidil III den Rialachán sin, maidir leis na daoine sin a ghabháil ar láimh agus a ghabháil ar ais.
Maidir le hAirteagal 33(1) de Threoir 2013/32/AE ó Pharlaimint na hEorpa agus ón gComhairle an 26 Meitheamh 2013 maidir le nósanna imeachta coiteanna chun cosaint idirnáisiúnta a dheonú agus a tharraingt siar,
ní mór léiriú a dhéanamh mar seo a leanas:
ní cheadaítear leis iarratas ar chosaint idirnáisiúnta a dhiúltú toisc é a bheith neamh-inghlactha ar an bhforas nach bhfuil an Ballstát atá freagrach toilteanach an t-iarratasóir ar chosaint idirnáisiúnta a ghabháil ar láimh nó a ghabháil ar ais.
____________
1 IO C, C/2024/5608.
1 Is ainm bréige é ainm an cháis seo. Ní fhreagraíonn sé d’fhíorainm aon pháirtí sna himeachtaí.